google/wiki40b huggingface dataset:
Salsanorsk

Salsanorsk er en etnolekt, der man snakker norsk med innslag av ord hentet fra Spansk. Dette blandingsspråket er også en form for ungdomsspråk, og brukes både av «innvandrerungdom» og «norske ungdommer». Slang er ord og uttrykk som avviker fra normalspråket, og som ikke er fagspråk eller dialekt. Slanguttrykk er uformelle og brukes ofte for å uttrykke sterke følelser. Ofte markerer slang en form for gruppetilhørighet.
Slang følger ikke nødvendigvis samme skillelinjer som dialekter. Noen slangord er knyttet til bestemte dialekter og begrensede geografiske områder, mens andre brukes over hele landet. En forskjell mellom slang og dialekt er at dialektord blir sett på som «normale» i en dialekt og ikke som avvik. Et kjent eksempel er kjerring, som er et normalord for ‘kone’ i Nord-Norge, men som i deler av Sør-Norge kan brukes som et nedsettende slangord for ‘kvinne’. 
Fagspråk innenfor ulike yrkesgrupper kan også inneholde slang; dette kalles gjerne sjargong i denne sammenhengen. Eksempler på dette kan være ‘føden’ for ‘fødeavdelingen’ på sykehus, og ‘komp’ for ‘akkompagnement’ innen musikkbransjen.
Masanobu Matsunami

Karriere

Masanobu Matsunami startet sin profesjonelle karriere i Gamba Osaka i 1993.
3D-grafikk

3D-grafikk eller 3D-design, på engelsk ofte kalt 3D computer graphics, CGI (Computer generated images) og annet, er samlebetegnelser for datagrafikk, altså datamaskinskapte bilder, som har et mer eller mindre virkelighetstro, tredimensjonalt uttrykk. 3D-design brukes til visualiseringer i dataassistert konstruksjon og av modeller, for eksempel produkter og byggeprosjekter, i videospill, visuelle datasimuleringer, digitale animasjonsfilmer og for å lage spesialeffekter i filmer.

Arbeid med 3D-grafikk

Det finnes flere mer eller mindre avanserte dataprogrammer for å lage tredimensjonale bilder. Det gjelder blant annet modellerings- og animasjonsprogrammene Autodesk Maya, Autodesk 3DS Max,  Andersson Technologies Synth Eyes, Z-brush, Blender, LightWave 3D, Cinema 4D, Vectorworks, Houdini og Google SketchUp. I tillegg brukes gjerne bildebehandlings- og filmredigeringsprogrammer som Adobe Photoshop, Adobe Premiere og Adobe After Effects. Programmene brukes blant annet til modellering (å konstruere eller forme modeller i tre dimensjoner), teksturering (å legge på farger og overflateteksturer), lyssetting, rendering (å gjengi bildene i høy oppløsning), rigging (å lage figurskjelett for bevegelser), animering og dynamics.
I tillegg til de mer allround-pregede programmene, slik som Cinema 4D og Blender, finnes en rekke applikasjoner som er utviklet for å fremstille spesialiserte typer animasjoner, slik som Realflow, Krakatoa og Mantaflow (partikkel-, røyk- og væskesimulering), Golaem og Massive (konstruksjon av scener med tusenvis av animerte aktører med kunstig intelligens), The Grove, XFrog, SpeedTree og Arbaro for planter og Terragen og WorldMachine for å skape landskap.
En person som arbeider med 3D-grafikk, kan på norsk kalles 3D-designer eller -animatør. Den engelske betegnelsen 3D artist er også vanlig. En 3D-designer trenger teknisk kunnskap om programmene, kreativitet og formsans. I Norge gir blant andre Idefagskolen i Tønsberg, Noroff Instituttet og Norges Informasjonsteknologiske Høgskole (NITH) i Oslo opplæring i 3D-design og -animasjon.
Skrivergården (Lillesand)

Skrivergården er et kulturminne i Lillesand kommune. Den ble reist i 1810 av ukjent byggmester. Bindingsverket kan tyde på en dansk byggmester. Opprinnelig var huset malt grått med beige midtfelt og trolig hvite karmer. Baksiden var, som de fleste hus på den tiden, rødmalt. Bygget ble fredet så tidlig som 1916.
Danske Niels Møller, muligens fra Kalundborg, var byggherren til Skrivergården i Lillesand. Huset har tydelige franske trekk, via danske forbilder, med sin Louis-seize-stil. Innenfor kledningen er huset bygget i bindingsverk, det eneste kjente i Lillesand by bygget med denne teknikken. Huset kjennetegnes av rette linjer, symmetri, høye smårutede vinduer, og en høyreist og slank fasade. Dekorasjonen preges av medaljonger og girlandere, flagrende bånd og antikke border. Dette gjelder både innendørs og utendørs. Andre bygg i denne stilarten i Norge er Møglestu i samme kommune, Stiftsgården i Trondheim og Eidsvollsbygningen. Louis Seize-stilen er sjelden i Norge, den påfølgende Empirestilen er atskillig mer utbredt.
Skrivergården huser idag et galleri.
Harald Peter Ratvik

Krigstjeneste

Ratvik meldte seg som frivillig i april 1940 og var med i felttoget fram til kampene tok slutt. Kom tidlig med i motstandsarbeidet i Ålesund og var involvert i organisering av flyktningtransport. Han måtte selv flykte i februar 1942 og kom inn i Marinen.
Under Operasjon Martin (Red) var gjorde Ratvik sin første tur med Shetlandsgjengen om bord på MK «Bratholm I» og ble da tatt til fange. 2. april 1943 ble Ratvik og syv andre fra Operasjon Martin (Red) henrettet av tyskerne.
Trichius abdominalis

Utseende

En middelsstor (9-12 millimeter), kraftig, langbeint gullbasse. Arten ligner overflatisk på en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med gule eller hvitaktige, ulne hår. Dekkvingene er forkortede og dekker ikke det bakerste bakkroppsleddet, med gule og svarte tverrbånd, disse er vanligvis avbrutte i midten, men tegningen på dekkvingene er svært variabel.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Arten er kjent fra Armenia og Iran .
Dehar vannkraftverk

Dehar vannkraftverk er en demning med et vannkraftverk i delstaten Punjab i det nordvestlige India. Anlegget har et totalt installert vannkraftpotensial på 990 MW.
New York Ripper

Plot

En morder vandrer rundt i New York og dreper kvinner på særdeles grotesk vis. Drapene synes å være seksuelt motiverte.
Admir Mehmedi

Karriere

Mehmedi og hans familie emigrerte i 1993 fra Gostivar i Nord-Makedonia til Sveits. Etter syv år i byen Bellinzona, hvor han også spilte for AC Bellinzonas ungdomslag, skiftet han i 2000 til FC Winterthur. I 2006 gikk han så til FC Zürichs ungdomsavdeling. Siden 2008 har han vært en del av A-laget i Zürich. I løpet av sesongen 2010/2011 fikk Mehmedi fast plass på FCZ.
Den 6. januar 2012 underskrev Mehmedi en kontrakt med den ukrainske klubben Dynamo Kiev.

Landslag

Etter flere opptredener på U-17 og U-21-landslagene i Sveits ble han i mai 2011 for første gang tatt ut til Sveits' landslag, og den 4. juni 2011 debuterte han da han kom på banen i EM-kvalifikasjonskampen mot England.
Han ble tatt ut i Sveits EM-tropp til EM i Frankrike 2016.
Viktoriatiden

Politikk

Perioden karakteriseres av en lang tid med fred, og konsolidering av økonomien, koloniveldet og industrien. Dette ble midlertidig avbrutt av Krimkrigen (1853–1856). Mot slutten av perioden førte den nyimperialistiske politikken til økte konflikter i koloniene, og i tilfellet Sør-Afrika til boerkrigen (cirka 1898–1902). I Storbritannia ble den politiske dagsorden stadig mer liberal, og det var en gradvis dreining mot reformpolitikk og utvidelse av stemmeretten. 
Underhuset ble dominert av to partier, de liberale og de konservative (Tories). De ble ledet av henholdsvis William Gladstone og Benjamin Disraeli gjennom store deler av perioden. Det irske spørsmålet spilte en stor rolle i hvordan politikken utviklet seg, spesielt i forhold til Gladstones ønske om å nå fram til et politisk forlik. 
I februar 1858 reagerte den daværende statsministeren, Lord Palmerston, på Orsini-attentatet mot den franske keiseren, Napoleon III. Bombene som skulle brukes mot ham ble kjøpt i Birmingham, og Palmerston forsøkte å få vedtatt en lov som definerte briters innblanding i slike affærer som forræderi. Han lyktes ikke i dette, og måtte gå av.
I juli 1866 protesterte en folkemengde i London mot John Russells avgang som statsminister. De ble stengt ute fra Hyde Park av politiet, og folkemengden svarte med å rive ned gjerdene og trampe gjennom blomsterbedene. Dette overbeviste Edward Geoffrey Smith-Stanley og Benjamin Disraeli om at det trengtes ytterligere reformer i parlamentet. 
Da Egypt i 1875 trengte valuta for å kunne betjene sin utenlandsgjeld, kjøpte Storbritannia opp landets andeler i Suezkanalen. I 1892 tok britiske styrker kontroll over området langs kanalen for å sikre den viktige handelsruten og veien til India. Egypt ble da gjort til et britisk protektorat.
Det fabianske selskap ble dannet i London i 1884, som en gruppe for intellektuelle fra middelklassen, blant annet Edward Pease, Havelock Ellis og Edith Nesbit, som ønsket å fremme sosialismen. Senere medlemmer inkluderte George Bernard Shaw og H.G. Wells. 
Søndag 13. november 1887 samlet titusener av demonstranter, mange av dem sosialister og arbeidsløse, seg på Trafalgar Square for å protestere mot regjeringen. Politikommissæren Charles Warren beordret bevæpnede soldater og 2000 politikonstabler ut. Det brøt ut opptøyer, og  flere hundre ble skadet. Hendelsen ble referert til som Den blodige søndagen.

Klesmote

Ved starten av den viktorianske perioden ble klær i all hovedsak sydd hjemme, for hånd. Ved avslutningen av perioden var symaskin vanlig i bedre hjem, og klær ble i stor grad laget på fabrikker. Fra 1860-tallet av begynte klær, særlig for menn, å anta det standardiserte utseende man i dag forbinder med klassisk herreklær. Den dominerende herremoten fulgte engelsk mote, mens kvinnemoten i stor grad fulgte den mer frivole franske moten.
Gnorimus

Utseende

Middelsstore, blanke, svarte eller metallisk fargede gullbasser. Oversiden er uten påfallende hår. Pronotum er mye smalere enn dekkvingene, som er tydelig utvidet bakover og har en rynkete overflate.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.
Krokeka

Krokeka

Den var en vanlig fiskebåt for blekingeboerne som benyttet den til drogefiske med kroker etter torsk, laks og ål i skjærgården og utenfor den sørsvenske kysten. Krokekan vanligvis er på mellom 20 og 23 fot i lengde med en dam eller sump på svensk for forvaring av levende fisk etter fangsten. I 1900-tallet fikk denne båttypen innenbordsmotor i en slags «brønn» foran styreposisjonen med rorpinnen mot akterspeilet.
Som en typisk variant av blekingsekan har den en lik konstruksjon med tynn, høy forstevn, sterkt fallende stevner for og akter ned til en kort kjøl med størst dybde ved akterstevnen, utfallende sider over vannet. Den har samme rigging som de «moderne» tomastede vrakekerne, men avhengigheten av vind ble mindre med innføringen av innenbordsmotoren.
Som fiskebåt er krokeka nå forsvunnet fra alminnelig bruk på Blekinge.
Nordvision

Nordvision (NV) er et samarbeid mellom de nordiske allmennkringkasterne NRK, Danmarks Radio (DR), Sveriges Television (SVT), islandske Ríkisútvarpið (RÚV) og finske Yleisradio Oy (Yle). Samarbeidet ble etablert i august 1959.
Nordvisions partnere arbeider for å styrke allmennkringkasting i Norden gjennom samproduksjon, programutveksling og vitensdeling.
Har også assosierte medlemmer i svenske Utbildningsradion (UR), Kringvarp Føroya (KVF) fra Færøyene og Kalaallit Nunaata Radioa (KNR) fra Grønland.
UEFA Årets spiller i Europa

UEFA Årets spiller i Europa (originalt: UEFA Best Player in Europe Award) er en utmerkelse som deles ut av UEFA til den mannlige fotballspiller som spiller for en europeisk fotballklubb, og som anses å ha vært den beste i Europa sist sesong. Prisen ble oprettet i 2011 av UEFA, etter at den tidligere prisen Gullballen ble overtatt av FIFA og erstattet prisen for Årets klubbspiller i Europa. To år senere opprettet UEFA en tilsvarende pris for kvinner. De to prisene deles ut samtidig.

Kriterier

Utmerkelsen tildeles den beste fotballspiller som spiller for en medlemsklubb i UEFA, uavhengig av nasjonalitet. Vurderingen gjøres av spillerens innsats både på landslag og på klubblag, i serie og internasjonale mesterskap.

Avstemning

Avstemningsformatet er slik den tidligere Gullballen, utelukkende av journalister. I første runde velger 55 sportsjournalister fra hvert av UEFA-landene sine tre favoritter og gir dem hhv. 3, 2 og 1 poeng. De spillerne som får flest sstemmer, når finalerunden, og så stemmes det på nytt.
Tomonori Tsunematsu

Karriere

Tomonori Tsunematsu startet sin profesjonelle karriere i Albirex Niigata i 1999.
Ramses VIII av Egypt

Regjeringstid

Ramses VIII er den mest uklare herskeren i dette dynastiet og den informasjonen som nå er tilgjengelig fra hans korte regjeringstid tilsier at hans tid på tronen var høyst ett år. Noen forskere anser at han regjerte i maksimum to år. Faktum er at han kom til makten etter dødsfallet til Ramses VII — en sønn av Ramses VI — noe som antyder at det var et tilbakevendende problem med den kongelige tronfølgen. Ramses VIIIs praenomen eller kongenavn, Usermaatre Akhenamun, betyr «Kraftfull er Res rettferdig, nyttig for Amun». Det er få monumenter fra hans regjeringstid og de består hovedsakelig av en inskripsjon i Medinet Habu og at denne herskeren er nevnt i et dokument på Berlin-stela 2081 av Hori i Abydos — og på en skarabé. Hans eneste kjente oppgitte tidspunkt er inskripsjonen År 1, I Peret dag 2 på gravstedet til Kyenebu i Thebes.

Begravelse

Han er den eneste farao fra det 20. dynastiet som ikke har et gravkammer som er blitt definitivt identifisert i Kongenes dal, selv om noen forskere har foreslått at gravkammeret til prins Mentuherkhepshef, KV19, sønnen til Ramses IX opprinnelig ble påbegynt Ramses VIII, men den viste seg uegnet da han selv ble konge. Nå leiter en gruppe som bare består av egyptiske forskere, ledet av Afifi Rohiem under overoppsyn av dr. Zahi Hawass etter faraoens grav.
Ørn (slekt)

Ørn var en norsk slekt. Slekten var en av det som Jon Nygaard har kalt embetsaristokratiet i Øvre Telemark på 16–1700-tallet. Slektens mest kjente etterkommer er Henrik Ibsen. Blant andre etterkommere er Hans Ørn Blom, som rundt 1860 var i strid med Ibsen om norsk teater.
Slekten kan muligens ha gitt navn til slekten Adeler.
Arizona junior

Handling

McDonnough er en uforbederlig fengselsfugl inntil han møter Edwina og overtaler henne til å gifte seg med ham. Alt er tilrettelagt for et lykkelig liv, men så får de beskjed om at de aldri vil få barn. Alt raser sammen, men så får de ideen om å stjele det ene barnet til møbelkongen Nathan, som nettopp har blitt far til femlinger.
Akvariefisk

Akvariefisk er fisk som blir holdt i private akvarier. De fleste av disse er ferskvannsfisk, men det fins òg brakk- og saltvanns-akvarister. Som regel blir akvariefisk valgt ut ifra farger, mønster og form, men mange akvarister er òg opptatte av adferden.

Valg av akvariefisk

Når man velger ut fisk til et akvarium er det ei rekke faktorer man bør ta hensyn til. For det første må fiskene trives i noenlunde de samme fysiske føresetningene, det vil si temperatur, mineral- og saltinnhald, osv. Man bør òg ta hensyn til om man er i stand til å dekke næringsbehovet til fisken; mange arter krever levende fôr for å trives eller overleve. En tredje faktor er økologien til de enkelte fiskeartene; det er for eksempel lurt å sørge for at de ikke konkurrerer om de samme områda i akvariet ved å velge noen bunnfisk og noen overflatearter. Det kan òg væra en fordel å ikke holde aggressive rovfisk sammen med små tetraer.
En faktor mange glemmer er plassbehovet til fisken. Det er dyreplageri å holde for stor fisk i for små akvarium. Hvor mye plass hver enkelt fisk må ha, varierer fra art til art; små fisk er naturlig nok vanligvis mindre plasskrevende enn store.
Sargent Shriver

Oppvekst og utdannelse

Sargent Shriver var sønn av bankieren Robert Shriver og hans hustru Hilda. Foreldrene var tremenninger. Shrivers forfedre stammet fra Tyskland, og ankom med navnet Schreiber i 1721 til den daværende britiske koloni Maryland. En an hans forfedre, David Shriver, var i 1776 med på å underskrive Marylands forfatning. Sargent Shriver ble oppdratt som katolikk og holdt fast ved denne troen resten av livet.
Han fikk stipend for å gå high school ved Canterbury School i New Milford i Connecticut. Han var sommeren 1934 i Tyskland som del av utvekslingsprogrammet Experiment in International Living.
Høsten 1934 begynte Shriver som collegestudent ved Yale University, ble der sjefredaktør for studentavisen Yale Daily News, og avsluttet studiene der i 1938. Deretter begynte han ved Yale Law School.

Karriere

Sargent Shriver var fredig utdannet jurist fra Yale i 1941. Han var med på å stifte America First Committee for å forhindre at USA ble med i andre verdenskrig, noe landet derimot gjorde, og Shriver tjenestegjorde i United States Navy som løytnant 1941–1945. 
Under John F. Kennedy og Lyndon B. Johnson jobbet Shriver med ulike former for politisk rådgivning. Han var en drivkraft bak etableringen av Peace Corps i 1961, og fungerte som direktør der frem til 1966. Han ble utnevnt til USAs ambassadør til Frankrike av president Johnson i 1968, og ble værende i stillingen inntil 1970. Han var partner i et advokatfirma i Washington, DC 1971–1986, president i Special Olympics 1984–1990, styreformann i Special Olympics fra 1990 og investor i Baltimore Orioles 1989–1993.
I 1972 ble han George McGoverns visepresidentkandidat for presidentvalget samme år, etter at Thomas Eagleton trakk seg, hvorpå McGovern og Shriver tapte mot Richard Nixon og Spiro Agnew i det endelige valget. Shriver prøvde seg som kandidat til Det demokratiske partiets presidentkandidat i 1976, men ble ikke valgt med sine 1,92 % av stemmene i primærvalgene.
Han var gift med nå avdøde Eunice Kennedy Shriver, søster av John F. Kennedy, fra 1955, og hadde fem barn sammen med henne. Datteren Maria Shriver var gift med tidligere guvernør Arnold Schwarzenegger.
Han ble tildelt Presidentens frihetsmedalje av Bill Clinton i 1994.
Shriver fikk diagnosen Alzheimers sykdom i 2003.
Nicky Byrne

Privatliv

5. november 2006 offentliggjorde en talsperson at ekteparet Byrne skulle bli foreldre sommeren 2007. Da Westlife var i Nederland i desember 2006, avslørte Byrne i et tv-intervju at han og kona skulle ha tvillinger. Fødselen var ventet å skje i slutten av mai eller begynnelsen av juni, men allerede 20. april 2007 klokken 10.55 norsk tid, fødte Georgina Ahern to gutter på et sykehus i Dublin. Barna fikk navnene Rocco Bertie og Jay Nick.
Koji Maeda

Karriere

Koji Maeda startet sin profesjonelle karriere i Gamba Osaka i 1991. Han har også spilt for Sagan Tosu, Avispa Fukuoka, Yokohama Flügels, Júbilo Iwata, FC Tokyo, Vissel Kobe og Volca Kagoshima.
Synnøve Svabø

Karriere

Svabø er utdannet journalist fra Høgskulen i Volda i 1992 og ble samme år ansatt i NRK. Hun var først å se som stuntreporter i Petter Nomes TV-serie Rondo høsten 1994 og våren 1995. I 1995–1996-sesongen hadde hun rollen som den innovative og impulsive programlederen i underholdningsserien Baluba på NRK-TV. Deretter ble hun en av de mest benyttede programledere på kanalens underholdningsprogram. Etter en periode i TV 2 fra 1999 til 2001 kom hun tilbake som programleder i NRK i 2003 og var blant annet programleder i underholdningsserien På tråden med Synnøve (2006). 
I 2009 var hun NRKs kommentator i finalen og semifinalene i Eurovision Song Contest 2009. Hennes stil medførte tildels sterke reaksjoner fra deler av det norske publikum som mente hun førte en «frekk» og «vulgær» tone under programmet, og at hun snakket for mye under poengoppramsingen. NRKs publikumsservice mottok rekordmange klager fra sinte seere etter hennes opptreden. Blant disse var også lederen for Kringkastingsrådet i NRK, Kjellaug Nakkim.

Privatliv

Hun er født på Sunnmøre, men vokste opp på Østlandet, er gift med Stein Olav Lervik og har to barn. Hun er kusine til journalisten Terje Svabø. Hun gikk i klasse med Johann Olav Koss og "Baren"-vinner Bjørn Sjulstok på barne- og ungdomsskolen.
Hemisodorcus katctinensis

Utseende

En middelsstor til stor, blank, svart, nokså slank hjortebille, hannens kjever krumme, i den ytre delen med én stor tann og én eller to mindre tenner. Hunnen er mye mindre enn hannen, men farget som den. Den har to skarpe knøler i pannen.

Utbredelse

Arten lever i Myanmar.
Sportsklubben Spero

Stiftelsen

Spero ble stiftet 25. august 1924 og ble i november samme år medlem av det nyopprettede Arbeidernes idrettsforbund (AIF). Spero ble for det meste dannet på politisk grunnlag av utbrytere fra øvrige idrettslag i området, framfor alt Strong. På stiftelsesmøtet ble det bestemt å drive med fotball og skisport, og kort tid etter ble også skøyter tatt på programmet. Dælenengas ombygging til sykkelvelodrom i 1929 førte til at skøyteaktiviteten gradvis døde ut, mens 4. november 1932 ble bandy tatt opp som ny gren. En periode på 1930-tallet drev klubben dessuten med kappgang, en populær idrett innen Arbeidernes Idrettsforbund.

Meritter

I 1926 ble Speros juniorlag i fotball oslomester i AIF, og i 1931 kopierte seniorlaget bedriften. Klubbens beste prestasjon i det nasjonale arbeidermesterskapet var i 1939 da den nådde femte runde. I bandy var klubben tapende finalist i arbeidermesterskapet i 1939. I skøyter tok Speros utøvere til sammen tre kretsmesterskap, og ved femårsjubileet i 1929 arrangerte klubben arbeidermesterskapet. Klubben deltok også i ulike skirenn, stafetter og turmarsjer. I 1934 avholdt Spero jubileumshopprenn i Linderudkollen for AIFs beste hoppere.

Nedgang og sammenslutning

Spero slet i etterkrigsårene med mangel på ledere og generelt mindre engasjement enn før krigen. Fotballaget vekslet mellom andre og tredje divisjon (i datidens seriesystem), mens bandylaget hadde dårlige resultater og vansker med å stille fullt lag. I 1946 tok klubben initiativ til sammenslutning av Spero, Nordlyn og Dæhlenengen AIL, men dette ble ikke noe av. De to andre klubbene gikk i oppløsning kort tid etter.
29. oktober 1952 slo Spero seg sammen med naboklubbene Sportsklubben Strong og Ball- og Skiklubben av 1914 (B.14), og dannet Grüner Idrettslag. En enstemmig generalforsamling i Spero gikk inn for sammenslutningen.
Slats

Slats (engelsk) er bevegelige deler på fremre kant av flyvinger som bedrer løft ved lave hastigheter. På enkelte småfly (for eksempel Socata Rallye) er det en fjærbelastet mekanisme som automatisk skyver slats framover samtidig på begge vinger ved lav luftmotstand. Mellom slats og vingen skapes en spalte på skrå oppover og bakover som gir en luftstrøm som fortsetter bakover langs oversiden av vingen. Denne luftstrømmen reduserer tendensen til virveldannelse, som gir tap av løft, ved at vingen steiler (mister løftet på grunn av høy vinkel mellom vingen og den frie luftstrømmen). På enkelte store fly skyves slats framover samtidig med utsetting av flaps.
Università Ca' Foscari Venezia

Historie

Universitetet Ca' Foscari er den eldste handelshøyskolen i Italia, og en av de eldste handelshøyskolene i verden. Skolen ble grunnlagt i 1868 under navnet Regia Scuola Superiore di Commercio («Den kongelige handelshøyskole») ved et kongelig dekret utstedt den 6. august 1868. Undervisning ble påbegynt i desember samme år.
Idéen om å etablere en handelshøyskole i Venezia kom etter at regionen Veneto (regionen der Venezia er administrasjonssenter) ble annektert av Kongedømmet Italia i 1866. Det var særlig tre personer i front for å etablere universitetet: den politiske økonomen Luigi Luzzatti, politikeren Edoardo Deodati (daværende visepresident i provinsen Veneto og senator i kongedømmet i Italia, senere Italias president), samt den politiske økonomen Francesco Ferrara, som også var leder for skolen i dens 30 første år.
Skolens opprinnelige funksjon var av diplomatisk art. Studentene skulle utdannes i fremmedspråk samt økonomi og handel, for å forberedes på å representere Italienske interesser i næringsliv og diplomati utenlands. I tillegg hadde skolen lektorutdanninger i økonomiske og kommersielle fag.
Universitetet er fremdeles spesialisert i språk, økonomi og samfunnsvitenskap, og underviser i dag i over 40 språk; deriblant svensk og norsk.